ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒՆՎԱՐԻ 14–Ի №48-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԼՐԱՄՇԱԿՎԱԾ ՏԱՐԲԵՐԱԿԻ

|  |  |  |  |
| --- | --- | --- | --- |
| 1. ՀՀ արդարադատության նախարարություն | | 29.06.2022թ. | |
| № /27.3/28414-2022 | |
| 1. Նախագծի նախաբանում «օրենքի» բառից առաջ անհրաժեշտ է հանել «Հայաստանի Հանրապետու­թյան» բառերը՝ հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասը, որի համաձայն. *«Օրենքի լրիվ անվանումը հիշատակելիս հետևյալ հաջորդականությամբ ներառվում են օրենքի վերնագիրը, օրենքի ընդունման տարին, ամիսը (տառերով), ամսաթիվը, հերթական համարը և «օրենք» բառը: Օրենքի կրճատ անվանումը հիշատակելիս դրանում նշվում է օրենքի վերնագիրը:»:*  2. Նախագծի 1-ին կետի 2-րդ ենթակետի ա. պարբերությունում անհրաժեշտ է հանել «մինչև» բառը:  3. Նախագծի 1-ին կետի 2-րդ ենթակետի բ. պարբերությունում «Գործողություններ» բառն անհրաժեշտ է փոխարինել «Գործողություն» բառով:  4. Բացի այդ, քննարկվող պարբերությունը շարադասության տեսանկյունից խմբագրման կարիք ունի: | 1. Ընդունվել և խմբագրվել է: 2. Ընդունվել և խմբագրվել է: 3. Ընդունվել և խմբագրվել է: 4. Ընդունվել և խմբագրվել է: | | |
| 1. ՀՀ ֆինանսների նախարարություն | | 11.07.2022թ. | |
| №01/8-1/12035-2022 | |
| Առաջարկութ­յուններ չկան: |  | | |
| 1. Էկոնոմիկայի նախարարություն | | 04.07.2022թ. | |
| № 01/10380-2022 | |
| Առարկություններ և առաջարկությու­ններ չկան: |  | | |
| 1. ՀՀ շրջակա միջավայրի նախարարություն | | 01.07.2022թ. | |
| № 1/01.4/9864-2022 | |
| Որոշման նախագծի 1-ին կետի 2-րդ ենթակետի ա պարբերությունից հանել մինչև բառը` համապատասխանեցնելով այն Կառավարության 2021 թվականի հունվարի 14-ի №48-Լ որոշմամբ հաստատված 2-րդ հավելվածի 1.6 կետի 7-րդ սյունակում ներկայացված վերջնաժամկետին: | Ընդունվել և խմբագրվել է: | | |
| 1. Հանրային ծառայությունները կարգավորող հանձնաժողով | | 30.06.2022թ. | |
| № ԳԲ/34.3-Մ2-4/2115-2022 | |
| ՀՀ տարածքային կառավարման և ենթակառուցվածքների նախարարությ­ան 02.06.2022թ. №ԳՍ/22.2/14021-2022 գրությամբ առաջարկվել է հանձնաժողովի իրավական ակտերում կատարել փոփոխություն՝ արևային կայանների կառուցման լիցենզիաների տրամադրման հնարավորություն նախատեսելով նաև պետական մասնակցությամբ հիմնադրամների համար ընդհանրապես, մինչդեռ առաջարկվող նախագծով նման հնարավորություն նախատեսվում է միայն ՀՀ էներգախնայողության և վերականգնվող էներգետիկայի հիմնադրամի համար: Ուստի հստակեցման կարիք կա՝ որ ձևակերպումը կիրառել: | Ընդունվել և խմբագրվել է:  Ռազմավարական ծրագրի 1․10 ենթակետով սահմանված չափաքանակը նախատեսված է համայնքային ոչ առևտրային կազմակերպությունների կողմից իրացմանը։ Հաշվի առնելով լողացող արևային կայանի առաջնեկային ծրագիրը, որն իրականացվում է Ֆրանսիայի կառավարության աջակցությամբ, Հայաստանի վերականգնվող էներգետիկայի և էներգախնայողության հիմնադրամի կողմից՝ փոփոխությունը վերաբերում է միայն նշված ծրագրին։ | | |
| 1. ՀՀ վարչապետի աշխատակազմի տարածքային զարգացման և շրջակա միջավայրի հարցերի վարչության եզրակացությունը | | 27.07.2022թ. | |
| № 02/08.2/22808 | |
| 1. 1-ին ենթակետով առաջարկվում է Որոշմամբ հաստատված N 1 հավելվածի 3-րդ բաժնի 3-րդ պարբերությունում «2022թ. հուլիս» բառերը փոխարինել «2023թ. սեպտեմբերի 1-ը» բառերով, սակայն հարկ է նշել, որ նույն պարբերությունում «2022թ. հուլիս» ժամկետ նախատեսված է նաև Երևանի ՀՇԳՑԷ-2-ի թողարկման համար, ուստի՝ Նախագծում անհրաժեշտություն կա հստակեցնելու, որ փոփոխությունը վերաբերում է Մասրիկ-1 արևային ֆոտովոլտային կայանի թողարկման ժամկետին:   Միաժամանակ՝ հարկ է նշել, որ ՀՀ կառավարության 30.06.2022թ-ի N 997-Ա որոշմամբ հավանություն է տրվել «Հայաստանում՝ Գեղարքունիքի մարզի Մեծ Մասրիկի համայնքում «Մասրիկ-1» արևային ֆոտովոլտային (ՖՎ) էլեկտրակայանի նախագծման, ֆինանսավորման, կառուցման, սեփականության իրավունքով տիրապետման և շահագործման մասին փոփոխված և վերաշարադրված՝ կառավարության աջակցության համաձայնագրում փոփոխություններ և լրացումներ կատարելու մասին» լրացուցիչ համաձայնագրին, որով «Մասրիկ-1» արևային ֆոտովոլտային կայանի կոմերցիոն շահագործման ամսաթիվ է սահմանվել 01.09.2023թ-ը, սակայն Լրացուցիչ Համաձայնագրի 3-րդ հոդվածի 3.1 կետով ամրագրվել է, որ «Լրացուցիչ Համաձայնագրի 2 Հոդվածում նշված Լրացուցիչ Երաշխիքը, որը պետք է լինի Կառավարության համար ընդունելի, ***սահմանված 20-օրյա ժամկետում Կառուցապատողի կողմից չտրամադրելու դեպքում Լրացուցիչ Համաձայնագիրը համարվում է լուծված 20-օրյա ժամկետին հաջորդող օրը***՝ առանց Կառավարության կողմից որևէ ծանուցման իրականացման, և Կողմերի նկատմամբ կիրառվում են հիմնական Պայմանագրի դրույթները:»:  Ուստի՝ նախքան Որոշման մեջ ժամկետի փոփոխությունն իրականացնելը, անհրաժեշտ է ներկայացնել Մասրիկ-1 արևային ֆոտովոլտային կայանի Կառուցապատողի կողմից տրամադրված Լրացուցիչ Երաշխիքը հավաստող փաստաթղթերը:   1. 2-րդ ենթակետի «բ» պարբերությամբ առաջարկվում է Ֆրանսիայի կառավարության աջակցությամբ, ֆրանսիական Տրանսէներգիա (TRANSENERGIE) ընկերության հետ համատեղ Հայաստանի վերականգնվող էներգետիկայի և էներգախնայողության հիմնադրամի կողմից կառուցվող արևային կայանների համար նախատեսված չափաքանակը ներառել համայնքային արևային կայանների 15 ՄՎտ հզորության չափաքանակում՝ հնարավորություն ընձեռելով ՀՀ ՀԾԿՀ-ին լողացող արևային կայանի կառուցման լիցենզիա տրամադրել նաև Հայաստանի վերականգնվող էներգետիկայի և էներգախնայողության հիմնադրամին:   Առաջարկում ենք սույն կետը լրացուցիչ անգամ քննարկել ՀՀ ՀԾԿՀ-ի հետ՝ հաշվի առնելով այն հանգամանքը, որ ՀՀ ՀԾԿՀ 01.11.2013թ-ի N 374-Ն որոշմամբ հաստատված՝ Էներգետիկայի բնագավառում գործունեության լիցենզավորման կարգի 34-րդ կետի համաձայն՝ արևային էլեկտրակայանում էլեկտրական էներգիայի արտադրության լիցենզիա տրամադրվում է **միայն համայնքային ոչ առևտրային կազմակերպություններին**՝ մինչև 1 ՄՎտ տեղակայվող (տեղակայված) հզորությամբ կայաններում էլեկտրական էներգիայի արտադրության գործունեության համար:  Միաժամանակ՝ Նախագծին կից ներկայացված ամփոփաթերթից պարզ է դառնում, որ ՀՀ ՏԿԵ նախարարությ­ան 02.06.2022թ-ի N ԳՍ/22.2/14021-2022 գրությամբ ՀՀ ՀԾԿՀ-ին առաջարկվել է հանձնաժողովի իրավական ակտերում կատարել փոփոխություն՝ արևային կայանների կառուցման **լիցենզիաների տրամադրման հնարավորություն նախատեսելով նաև պետական մասնակցությամբ հիմնադրամների համար**, սակայն հասկանալի չէ, թե արդյո՞ք տվյալ առաջարկությունն ընդունվել է ՀՀ ՀԾԿՀ-ի կողմից:  Հաշվի առնելով վերոգրյալը՝ Նախագծի ընդունումը լրացուցիչ հիմնավորման կարիք ունի: | 1. Ընդունվել և խմբագրվել է:   ՀՀ ՏԿԵ նախարարության 2022թ. օգոստոսի 2-ի № ԳՍ/22.2/20226-2022 գրությամբ ՀՀ վարչապետի աշխատակազմ է ուղարկվել 2022թ. հուլիսի 13-ին ստորագրված լրացուցիչ համաձայնագիրը և լրացուցիչ համաձայնագրի 2-րդ հոդվածում (2(f)) ամրագրված՝ «Մասրիկ-1» արևային ֆոտովոլտային կայանի Կառուցապատողի («ԷՖԱՐՎԻ ՄԱՍՐԻԿ» ՓԲԸ) կողմից տրամադրված Լրացուցիչ Երաշխիքը:   1. Ընդունվել և խմբագրվել է:   ՀՀ ՏԿԵ նախարարությ­ան 02.06.2022թ-ի N ԳՍ/22.2/14021-2022 գրությամբ ՀՀ ՀԾԿՀ-ին արված առաջարկը վերաբերել է Հայաստանի վերականգնվող էներգետիկայի և էներգախնայողության հիմնադրամին՝ հաշվի առնելով, որ լողացող արևային կայանը առաջնեկային ծրագիր է և իրականացվում է Ֆրանսիայի կառավարության աջակցությամբ։ Նմանատիպ այլ ծրագրեր նախատեսված չեն, ռազմավարական ծրագրի 1․10-ով ենթակետով սահմանված մնացած չափաքանակը պետք է իրացվի համայնքային ոչ առևտրային կազմակերպությունների կողմից**։** | | |
| 1. Հանրային ծառայությունները կարգավորող հանձնաժողով | | | 26.08.2022թ. |
| № ԳԲ/34.1-Մ2-6/2934-2022 |
| Իրավական որոշակիության ապահովման նպատակով, առաջարկում եմ Հայաստանի Հանրապետության կառավարության 2021 թվականի հունվարի 14-ի №48-Լ որոշմամբ հաստատված Հայաստանի Հանրապետության էներգետիկայի բնագավառի զարգացման ռազմավարական ծրագրի (մինչև 2040 թվականը) իրագործումն ապահովող ծրագիր-ժամանակացույցի (№2 հավելված) 1.10 ենթակետի «Գործողություն» սյունակում «համայնքային արևային կայանների կառուցման նպատակով» բառերը փոխարինել «համայնքային ոչ առևտրային կազմակերպությունների և Հայաստանի վերականգնվող էներգետիկայի և էներգախնայողության հիմնադրամի կողմից արևային կայանների կառուցման նպատակով» բառերով։  Տեղեկացնում եմ սակայն, որ ՀՀ տարածքային կառավարաման և ենթակառուցվածքների նախարարության 02.06.2022թ. №ԳՍ/22.2/14021-2022 գրությամբ առաջարկվել է հանձնաժողովի իրավական ակտերում կատարել փոփոխություն՝ արևային կայանների կառուցման լիցենզիաների տրամադրման հնարավորութուն նախատեսելով նաև պետական մասնակցությամբ հիմնադրամների համար ընդհանրապես, մինչդեռ առաջարկվող նախագծով նման հնարավորություն նախատեսվում է միայն ՀՀ էներգախնայողության և վերականգնվող էներգետիկայի հիմնադրամի համար։ Ուստի հստակեցման կարիք կա՝ որ ձևակերպումը կիրառել։ | Ընդունվել և խմբագրվել է:  Ռազմավարական ծրագրի 1.10 ենթակետի սահմանված չափաքանակը նախատեսված է համայնքային ոչ առևտրային կազմակերպությունների կողմից իրացմանը։ Հաշվի առնելով լողացող արևային կայանի առաջնեկային ծրագիրը, որն իրականացվում է Ֆրանսիայի կառավարության աջակցությամբ, փոփոխությունը վերաբերում է միայն Հայաստանի վերականգնվող էներգետիկայի և էներգախնայողության հիմնադրամի կողմից իրականացվող նշված ծրագրին։ | | |